EkBass/fiwiki-20250220-pages-articles huggingface dataset:
Almese

Almese () on kunta Italiassa Piemonten alueella sijaitsevassa Torinon metropolikaupungissa.Almese Sapere.it Almese Turismo Torino Vuoden 2022 alussa kunnassa oli arviolta 6 448 asukasta. ==Lähteet== ==Aiheesta muualla== Luokka:Torinon metropolikaupungin kunnat
Didier Rimaud

Didier Rimaud (6. elokuuta 1922, Carnac, Morbihan, Brittany, Ranska - 24. joulukuuta 2002, Lyon, Ranska) oli ranskalainen jesuiitta, säveltäjä ja runoilija. Rimaud aloitti opiskelunsa Lyonissa ja liittyi Jesuiittajärjestöön 1941. Hän jatkoi klassisten tieteiden ja filosofian opintojaan ja vihittiin papiksi 1955. Hän opetti korkeakouluissa Ranskassa ennen kuin hänet nimitettiin "Centre National de Pastorale Liturgiqueen" (Katolisen kirkon Ranskalssa liturgisen elämän kehittämiskeskus) vuonna 1950. Siellä hän osallistui uusien ranskankielisen messun tekstien kääntämiseen ja liturgisen elämän kehittämiseen etenkin Vatikaanin toisen kirkolliskokouksen jälkeen. Yksi hänen kirjoittamansa teksti "Ouvrez vos cœurs au Souffle de Dieu" (Avatkaa sydämenne Jumalan kuiskaukselle) joka sisältyi vihkoon nimeltä ”Au Souffle de Dieu”, on Ruotsin kirkon vuoden 1986 virsikirjassa virsi 476 "Gud, när du andas över vår jord". Virren on Rimaudin laulun pohjalta muokannut Anders Frostenson 1974. Ruotsin kirkon virsikirjassa se on Anna-Maija Raittilan 1999 kääntämä "Herra, kun hiljaa henkäät yli maan." Virren sävelmä on ranskalaisen jesuiitan Joseph Gelineaun sävellys. Hän oli psalmilaulun ja hengellisen laulun uudistaja Ranskassa. == Lähteet == Luokka:Vuonna 1922 syntyneet Luokka:Vuonna 2003 kuolleet Luokka:Ranskalaiset virsirunoilijat Luokka:Jesuiitat
Dzierżoniów Śląskin rautatieasema

Dzierżoniów Śląski on rautatieasema Puolassa Ala-Sleesian voivodikunnassa sijaitsevassa Dzierżoniówin kaupungissa. Se yhdistää rautatielinjat 137 (Katowice–Legnica) ja 341 (Bielawa Zachodnia–Dzierżoniów Śląski). Vuonna 2018 aseman kautta kulki päivittäin 300–499 matkustajaa. == Lähteet == Luokka:Ala- Sleesian voivodikunta Luokka:Puolan rautatieliikennepaikat
Marta Jandová

Marta Verner (o.s. Jandová, s. 13. huhtikuuta 1974) on tšekkiläinen laulaja, joka tunnetaan saksalaisen rockyhtye Die Happyn solistina. Jandová edusti Tšekkiä vuoden 2015 Eurovision laulukilpailussa yhdessä Václav Noid Bártan kanssa kappaleella Hope Never Dies. Jandová on tšekkiläisen yhtye Olympicin kitaristi-laulaja Petr Jandan tytär. Jandová muutti Saksaan vuonna 1993 ja aloitti Die Happy -yhtyeen solistina. Vuonna Jandová 2005 edusti Baden- Württembergiä Apocalyptica-yhtyeen kanssa Bundesvision laulukilpailussa kappaleella Wie weit ja sijoittui kilpailun viidenneksi. Vuonna 2007 Jandová voitti Bundesvision laulukilpailun OOMPH!-yhtyeen kanssa Ala-Saksin edustajana kappaleella Träumst du?.https://www.fan-lexikon.de/film-tv/bundesvision-song- contest/ Jandová muutti takaisin Prahaan vuonna 2008, mutta on pysynyt yhteyksissä Saksaan. Hän toimi saksalaisen neoMusic-musiikkiohjelman juontajana vuonna 2009https://www.presseportal.de/pm/7840/1502900 sekä Popstars-kykykilpailun tuomarina 2010.https://www.imdb.com/title/tt1775909/characters/nm1859647 Jandová toimi tšekkiläis-slovakialaisen Česko Slovenská SuperStar -kykykilpailun tuomarina 2009https://www.imdb.com/title/tt1574008/characters/nm1859647 ja 2015.https://www.imdb.com/title/tt12404064/ Jandová valittiin sisäisesti edustamaan Tšekkiä vuoden 2015 Eurovision laulukilpailussa Václav Noid Bártan kanssa.https://eurovoix.com/2015/02/01/czech-republic-artist-and-song- proclaimed/ Kilpailukappale Hope Never Dies julkaistiin 10. maaliskuuta.https://eurovoix.com/2015/03/10/czech-republic-hope-never-dies- released/ Duo kilpaili Eurovision laulukilpailun toisessa semifinaalissa 21. toukokuuta, sijoittui semifinaalin 13:nneksi eikä päässyt finaaliin. ==Lähteet== *https://eurovision.tv/participant/marta-jandova-and-vaclav-noid- barta ===Viitteet=== Luokka:Tšekkiläiset laulajat Luokka:Vuoden 2015 euroviisuedustajat Luokka:Tšekin euroviisuedustajat Luokka:Vuonna 1974 syntyneet Luokka:Elävät henkilöt
Sievä Juuri-Oja

Sievä Lyyli Juuri-Oja (o.s. Fågel; 26. huhtikuuta 1888 Oitti – 8. tammikuuta 1972 Lahti)Kuolinilmoitus, Sievä Lyyli Juuri-Oja, Etelä-Suomen Sanomat, 1972, No 17, sivu 2, julkaistu 19.1.1972 oli suomalainen näyttelijä. == Ura == Juuri-Ojan vanhemmat olivat ratamestari J. H. Fågel ja Emilia Juhola. Kansakoulun jälkeen hän suoritti Suomen Kansallisteatterin oppilaskoulun 1906–1908, minkä jälkeen hän näytteli Kaarlo Karin Suomalaisessa Teatteriseurueessa 1908–1910. Ura jatkui Oskar Krabbe-Rosqvistin Suomalaisessa Turneessa 1911 ja Erkki Karun Kiertuenäyttämössä 1912–1913. Vuosina 1915–1923 Juuri-Oja näytteli työväen näyttämöillä muun muassa Pietarsaaressa ja Hämeenlinnassa. Sen jälkeen hän muutti Yhdysvaltain Massachusettsiin, missä hän näytteli Fitchburgissa Saiman ja Aamunkoiton näyttämöillä 1924–1926. Syyskaudesta 1929 alkaen Juuri-Oja toimi Hämeenlinnan Näytelmäseuran johtajana. Hän harjoitti Hämeenlinnassa myös kampaajanliikettä. Sievä Juuri- Ojan näyttämötehtäviin lukeutuu muun muassa Katri (Daniel Hjort), Kirsti (Elinan surma), Cyprienne (Erotaan pois), Kaisa (Pohjalaisia), Maija (Tukkijoella) ja Elli (Miehen kylkiluu). Juuri-Ojan puoliso oli vuodesta 1915 Fitchburgissa vuonna 1926 kuollut teatterinjohtaja, näyttelijä, muusikko ja näytelmäkirjailija Sakeus Juuri-Oja. Heillä oli neljä lasta.Vihityt: Sievä Fågel ja Sakeus Juuri-Oja, Työmies, 1915, No 60, sivu 1, julkaistu 13.3.1915Kuolinilmoitus, Teatterinjohtaja Karl Sakeus Juuri-Oja, Uusi Suomi, 1926, No 210, sivu 3, julkaistu 14.9.1926 Suomen sisällissodan loppuvaiheissa Juuri-Ojat pakenivat Venäjälle, josta palasivat Suomeen 1921. == Lähteet == * === Viitteet === Luokka:Suomalaiset näyttelijät Luokka:Vuonna 1888 syntyneet Luokka:Vuonna 1972 kuolleet
Vitale da Bologna

Vitale da Bologna (noin 1309 Bologna – 1361), joka tunnetaan myös nimillä Vidolini, Vidolino, Vitale d’Aimo de’ Cavalli, Vitale Cavalli da Bologna tai Vitale delle Madonne, oli italialainen taidemaalari. Vitale da Bologna luetaan Bolognan koulukuntaan, ja hänet tunnetaan erityisesti Madonna-maalauksistaan. Vitale da Bolognan ensimmäisenä tunnettuna työnä on pidetty 1340-luvulla maalattuja Bolognan San Francescon kirkon Odofredin kappelin freskoja. Arkistoissa on kuitenkin säilynyt asiakirjoja, jotka kertovat Vitale da Bolognan työskentelystä vuosina 1334–1359. Niiden mukaan Ferraran piispa esimerkiksi tilasi lisäksi häneltä vuonna 1343 neljä maalattua puupatsasta, jotka esittävät Marian ilmestystä. Asiakirjojen mukaan madonnamaalaus Madonna dei Denti on valmistunut vuonna 1345. Samoihin aikoihin Vitale da Bolognan maalasi Viimeisen ehtoollisen San Francescon luostarille. Teos kuuluu nykyisin Pinacoteca Nazionale di Bologna -museon kokoelmiin. San Lorenzon kappeliin Vitale da Bologna maalasi lyyrisiä freskoja. Vuonna 1348 Vitale da Bologna lähti Udineen, jossa maalasi Udinen katedraalin San Nicolon kappelin freskot. Näissä pyhän Nikolauksen elämää kuvaavissa maalauksissa on nähtävissä Giotton teoksia muistuttavaa monumentaalisuutta. Madonna-maalaukset Madonna dei Battuti ja Madonna dei Denti ovat harvoja taiteilijan signeeraamia teoksia. Madonna dei Denti -maalauksessa on havaittavissa Giovanni Pisanon ja sienalaisten maalarien vaikutusta. Bolognan Santa Maria dei Servin ja Pomposan Santa Maria –kirkon apsiksen freskoja pidetään myös Vitale da Bolognan tekeminä. Muita Vitalelle attribuoituja teoksia ovat syntymäfresko, Tietäjien kumarrus, Pyhä Antonius sekä Pyhä Yrjö ja lohikäärme. == Teoksia == Kuva:Vitale Crucifixion.jpg|Ristiinnaulitseminen (1335) Kuva:Madonna dei denti.jpg| Madonna dei denti (1345) Kuva:VitaledaBologna.jpg|Pyhä Yrjö ja lohikäärme (noin 1350) Kuva:Vitale Madonna dell'Umiltà.jpg| Madonna dell'Umiltà (noin 1353) == Lähteet == Luokka:Italialaiset taidemaalarit Luokka:Vuonna 1309 syntyneet Luokka:Vuonna 1361 kuolleet
Aarne Jaatinen

Aarne Jaatinen (4. lokakuuta 1895 Joensuu – (kadonnut 21. marraskuuta) 1944 Helsinki)Teatterinjohtaja Aarne Jaatinen †, Salmetar, 1945, No 81, sivu 3, julkaistu 17.7.1945 oli suomalainen näyttelijä.Kotimaisia näyttämötaiteilijoita sanoin ja kuvin, s. 102 == Ura == Jaatisen vanhemmat olivat työmies Juho Jaatinen ja Anna Pirhonen. Hän aloitti näyttelijän uransa 1918 Evert Suonion kiertueessa ja jatkoi kiertuenäyttelijänä. Jaatinen siirtyi vakinaiseksi näyttelijäksi Porin Työväen Teatteriin 1923, ja liittyi vielä samana vuonna Tampereen Työväen Teatteriin. Tampereelta Jaatinen siirtyi Kuopion Työväen Teatterin johtajaksi ja sittemmin johtajaksi Lappeenrannan Työväen Näyttämölle ja Helsingin Työväen Teatteriin. Jaatisen näyttämötehtäviin lukeutuu muun muassa Juhani Fleming (Daniel Hjort), Ismael (Synti), Eelis (Uskottomuus), Kaarle (Kaksi kuningatarta), Nekljudow (Ylösnousemus), Turkka (Tukkijoella), Welle (Villikissa), Armand Duvall (Kamelianainen) ja Simeoni (Seitsemän veljestä). Jaatinen näytteli sivuosia neljässä suomalaisessa elokuvassa 1930- ja 1940-luvuilla. Elokuvassa Isoviha (1939) hänellä on pappilan rengin osa, kadonneessa elokuvassa Simo Hurtta (1940) hänellä on henkikirjuri Arnkilin osa, komediassa Poikamies-pappa (1941) hänen taidekauppiaan rooliaan ei ole kreditoitu ja melodraamassa Katariina ja Munkkiniemen kreivi (1943) hänen lääkärin roolinsa on niin ikään kreditoimaton. Jaatisen puoliso oli näyttelijä Oili Jaatinen, joka kuoli vuonna 1945 pitkällisen ankaran taudin murtamana 48-vuotiaana. Aarne Jaatinen oli kadonnut Helsingissä tuntemattomalla tavalla 21. marraskuuta 1944. Aarne Jaatinen löydettiin kuolleena heinäkuussa 1945, jolloin samoihin aikoihin kuoli heidän poikansa Martti Jaatinen, tunnettu runoilijanimellä Martti Jaarnio. == Lähteet == * === Viitteet === == Aiheesta muualla == * https://www.geni.com/people/Aarne-Johannes-Jaatinen/6000000095222044843 Aarne Johannes Jaatinen, viitattu 9.2.2022 Luokka:Suomalaiset näyttelijät Luokka:Vuonna 1895 syntyneet Luokka:Vuonna 1944 kuolleet
Mieheni vaimo

Mieheni vaimo on suomalainen television draamasarja vuodelta 2022. Sen on ohjannut Inari Niemi ja pääkäsikirjoittanut Juuli Niemi. Sarja kertoo suomalaisesta ja virolaisesta naisesta (Pirjo Lonka ja Sara Soulié), jotka saavat tietää eläneensä vuosia suhteessa saman miehen, kaksoiselämää viettäneen ja yllättäen kuolleen suomalaisen tekstiiliyrittäjän (Kristo Salminen) kanssa. Mies oli myös molempien naisten lasten, suomalaisen lukiolaispojan (Bruno Baer) ja virolaisen alakoulutytön (Ella Kangas) isä. ==Vastaanotto== Laura Kytölä kiitteli Helsingin Sanomissa sitä, ettei sarjaa ole rakennettu yhä useampien paljastusten tai syyllisten etsinnän varaan: ”Pettäjämiehen ajatuksenkulun ja menneen kaksoiselämän kaivamisen sijasta sarja keskittyy kuvaamaan kohtalon toisiinsa kahlitsemien naisten suhdetta ja sitä, miten ja millä ehdoin elämä voi jatkua.” Toisaalta Kytölä koki hieman turhauttavana, ettei sarjassa kunnolla selitetty, miten miehen kaksoiselämä oli niin pitkään mahdollista. Sarja suhtautuu hänen mielestään myötätunnolla kaikkiin hahmoihinsa, mutta tapahtumien intensiteetti alkaa ylipitkän sarjan loppujaksoissa hieman laskea. Mieheni vaimo sai vuoden 2022 parhaan draamasarjan Kultainen Venla -ehdokkuuden. Inari Niemi on ehdolla sarjan ohjauksesta ja Juuli Niemi käsikirjoituksesta. ==Rooleissa== ==Lähteet== ==Aiheesta muualla== *Kaikki jaksot katsottavissa Yle Areenassa Luokka:2020-luvun suomalaiset draamasarjat Luokka:Yle TV1:n televisio-ohjelmat
Oili Jaatinen

Oili Jaatinen (22. maaliskuuta 1896 Ilmajoki – 12. maaliskuuta 1945 Helsinki)Kuolinilmoitus, Näyttelijätär Oili Jaatinen o.s. Laine, Helsingin Sanomat, 1945, No 72, sivu 2, julkaistu 15.3.1945 oli suomalainen näyttelijä.Kotimaisia näyttämötaiteilijoita sanoin ja kuvin, s. 102–103 == Ura == Jaatisen vanhemmat olivat muurari Juho Laine ja Sanni Uppa. Hän näytteli jo lapsena, ja aloitti varsinaisen uransa Vaasassa seuranäyttämöllä 1915. Jaatinen liittyi Vaasan Työväen Teatteriin 1917, minkä jälkeen hän oli kiertueilla kaksi vuotta. Vuosina 1921–1923 hän näytteli Porin Työväen Teatterissa ja vuodesta 1923 Tampereen Työväen Teatterissa. Oltuaan myös Kuopion Työväen Teatterissa hän toimi vuosina 1935–1938 Lappeenrannan Työväen Näyttämöllä. Täältä hän siirtyi Helsinkiin, jossa hän esiintyi Helsingin Työväen Teatterissa vierailijattarena ja näytteli eräissä Fenno-Filmin elokuvissa.Näyttelijätär Oili Jaatinen kuollut, Etelä-Saimaa, 1945, No 63, sivu 4, julkaistu 17.3.1945 Jaatisen näyttämötehtäviin lukeutuu muun muassa Sigrid Stålarm (Daniel Hjort), Kaarin (Uskottomuus), Bianca-Maria (Kaksi kuningatarta), Katjuša (Ylösnousemus), Katri (Tukkijoella), Maija (Pohjalaisia), Marguerite Gautier (Kamelianainen), Cyprienne (Erotaan pois) ja Nora (Nukkekoti) sekä Elinan surman ja Neiti Julien nimiosat. Lappeenrannan ajoilta hänet muistetaan myös Niskavuoren vanhana emäntänä, Constancena (Viisas aviovaimo), ja Juurakon Huldana. Jaatinen näytteli sivurooleja muun muassa elokuvissa Poikamies-pappa (1941), Oi, aika vanha, kultainen...! (1942), Salainen ase (1943) ja Vaivaisukon morsian (1944). Jaatinen kuoli pitkällisen ankaran taudin murtamana 48-vuotiaana. Hänen puolisonsa teatterinjohtaja Aarne Jaatinen oli kadonnut Helsingissä tuntemattomalla tavalla marraskuussa 1944. Aarne Jaatinen löydettiin kuolleena joitakin kuukausia Oili Jaatisen kuoleman jälkeen, jolloin samoihin aikoihin kuoli heidän poikansa Martti Jaatinen, tunnettu runoilijanimellä Martti Jaarnio.Teatterinjohtaja Aarne Jaatinen †, Salmetar, 1945, No 81, sivu 3, julkaistu 17.7.1945 == Lähteet == * === Viitteet === Luokka:Suomalaiset näyttelijät Luokka:Vuonna 1896 syntyneet Luokka:Vuonna 1945 kuolleet
Niemodlin (kunta)

Niemodlin on kaupungin sisältävä maalaiskunta Opolen piirikunnassa Opolen voivodikunnassa Puolassa. Sen väkiluku oli vuoden 2020 lopussa 13 117. Kunnan hallintokeskus on Niemodlinin kaupunki. == Maantiede ja liikenneyhteydet == Niemodlinin kunnan pinta-ala on noin 183 neliökilometriä. Se rajoittuu Dąbrowan, Grodkówin, Lewin Brzeskin, Łambinowicen, Olszankan, Skoroszycen ja Tułowicen kuntiin. Kunta sijaitsee Równina Niemodlińskan (”Niemodlinin tasanko”) ja Dolina Nysy Kłodzkiejin (”Nysa Kłodzkan jokilaakso”) fyysismaantieteellisillä alueilla. Sen pinta-alasta noin 64 prosenttia on maatalousmaata ja noin 29 prosenttia metsää. Ścinawa Niemodlińska ja sen sivujoki Wytoka virtaavat kunnan alueella. Niemodlinin kunta jakautuu Niemodlinin kaupunkiin ja seuraaviin 27 kylään: * Brzęczkowice * Gościejowice * Góra * Grabin * Gracze * Grodziec * Jaczowice * Jakubowice * Krasna Góra * Lipno * Magnuszowice * Magnuszowiczki * Michałówek * Molestowice * Piotrowa * Radoszowice * Rogi * Roszkowice * Rutki * Rzędziwojowice * Sady * Sarny Wielkie * Sosnówek * Szydłowiec Śląski * Tarnica * Tłustoręby * Wydrowice A4-moottoritie, valtatie 46, voivodikunnan tiet 385 ja ja 405 ja rautatielinja 329 (Szydłów–Gracze) kulkevat Niemodlinin kunnan alueella. == Väestö == Niemodlinin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 14 007. Vuoden 2020 joulukuussa 50,3 prosenttia kunnan asukkaista oli naisia ja 49,7 prosenttia miehiä. Alle 18-vuotiaat muodostivat kunnan väestöstä 16,9 prosenttia, työikäiset 61,6 prosenttia ja eläkeikäiset 21,5 prosenttia. Väestön keski-ikä oli 41,6 vuotta. Vuonna 2020 kunnan työttömyysaste oli 10,3 prosenttia. == Lähteet == == Aiheesta muualla == * Luokka:Opolen voivodikunnan kunnat
Elmon urheilupuisto

Elmon urheilupuisto on Vantaan Asolan ja Korson väliselle metsäalueelle rakennettava urheilupuisto. Rakennustyöt aloitettiin puunkaadolla elokuussa 2021. Ensimmäisenä urheilupuistoon rakennetaan uimahalli, joka valmistuu suunnitelmien mukaan vuonna 2026. Alueelle rakennetaan lisäksi pallokenttiä, jäähalli ja muita liikunta-alueita. Valmista pitäisi olla vuoteen 2028 mennessä. Rekolan rautatieasema sijaitsee noin 700 metrin päässä urheilupuistosta. Uimahalliin on suunnitteilla seitsemän allasta. Hallin pääallas on 50 metrin pituinen teräsallas, jossa on kymmenen uimarataa. Tämän lisäksi halliin tulee terapia-allas, erillinen opetusallas, hyppyallas, kahluuallas, lastenallas, kylmäallas ja vesiliukumäki. Halliin tulee myös kuntosali ja ryhmäliikuntaan soveltuva tila. Uimahallin on arvioitu maksavan 46,27 miljoonaa euroa. Hallin rakentaa Ncc suomi Oy. == Lähteet == Luokka:Vantaan urheilupaikat Luokka:Asola Luokka:Korso
Jeanna Oterdahl

Jeanna Louise Oterdahl (9. elokuuta 1879 Uddevalla, Ruotsi − 27. heinäkuuta 1965) oli ruotsalainen opettaja, kirjailija, esitelmöitsijä ja virsirunoilija. Oterdahl kasvoi Göteborgissa ja oli viisijäsenisen sisarusparven vanhin. Heidän isänsä kuoli varhain ja Jeanna sai huolehtia nuoremmista sisaruksistaan. Hän opiskeli opettajaksi Tukholmassa. Talven 1909−1910 hän oli Uppsalassa, jossa hän kävi kuulemassa muun muassa Nathan Söderblomin ja Einar Billingin luentoja. Valmistuttuaan hän toimi opettajana Mathilda Hallsin koulussa Göteborgissa vuoteen 1934 jolloin hän jäi eläkkeelle. Hän toimi myös luennoitsijana ja kirjallisuuskriitikkona kirjallisten töittensä ohella. Oterdahl on kirjoittanut useita koulujen lukukirjoja, lauluja, tyttöjen kirjoja, satuja, hengellistä kirjallisuutta, romaaneja ja kertomuksia, novelleja ja hänen teoksiaan on käännetty useille eri kielille. Hänen hengellisenä vaikuttajanaan on ollut Natanael Beskow, johon Oterdahl oli tutustunut opiskellessaan Tukholmassa ja oli silloin kuunnellut usein Beskowia, kun tämä saarnasi Djursholmin kappelissa. Beskowin saarnoja kuunnellen hän löysi vähitellen tiensä kveekarien pariin. Yhdessä muutamien muiden naisten kuten Alice Tegnérin kanssa he loivat uudenlaista lastenkulttuuria, mutta Oterdahl kirjoitti myös aikuisille ja hän toimi nuorkirkkoliikkeen lehden Vår Lösen avustajana. Hänen lauluissaan on idealistisia piirteitä, kaipausta puhtauteen ja halua auttaa toisia. Ensimmäisen kirjansa Solhult Oterdahl julkaisi 1901. Häntä pidetään ruotsalaisten koululaulujen merkittävänä kirjoittajana ja Alice Tegnér on säveltänyt useita hänen kirjoittamiaan lastenlauluja. 1943 hän julkaisi Göteborgs Handels- och Sjöfarts-Tidning -sanomalehdessä 11-säkeistöisen runon "Protest", jossa hän arvosteli saksalaisten sotilaskuljetuksia Ruotsin kautta ja joutui siten natsien arvostelun kohteeksi. Hän oli merkittävä mielipiteen muokkaajana ja kulttuurihenkilönä ja hänen vaikutuksensa levisi laajalle radioesitelmien kautta. Hänen viimeinen kirjansa ilmestyi samana vuonna kun hän kuoli, 1965. Oterdahl tunnetaan ennen muuta lastenkirjojen ja muutamien virsien kirjoittajana. Lisäksi hän on kirjoittanut elämäkertoja tunnetuista henkilöistä kuten Selma Lagerlöf, Fredrik Bremer, H. C. Andersen ja Albert Schweitzer. Kaksi Oterdahlin kirjoittamaa virttä on Ruotsin kirkon virsikirjassa * 117 "När Jesusbarnet låg en gång" 1909. "Kun Jeesus nukkui seimessään" (Suom. Anna-Maija Raittila 1969, 1998, säv. Martin Luther 1539) * 227 "O Du som ser, o Du som vet" 1910. "Vain sinä tunnet ihmisen" (Suom. Anna- Mari Kaskinen 1996, säv. Torsten Wall 1933, 1962) == Lähteet == Luokka:Ruotsalaiset runoilijat Luokka:Ruotsalaiset virsirunoilijat Luokka:Ruotsalaiset kirjailijat Luokka:Vuonna 1879 syntyneet Luokka:Vuonna 1965 kuolleet
Kent-Erik Andersson

Kent-Erik Andersson (s. 24. toukokuuta 1951 Örebro, Ruotsi) on ruotsalainen uransa päättänyt jääkiekkoilija, pelipaikaltaan oikea laitahyökkääjä. Andersson pelasi ennen Pohjois-Amerikkaan lähtöään Ruotsin Allsvenskan ja Elitserienissä Färjestads BK:n riveissä kolme kautta. Kaudelle 1977-1978 Andersson teki vapaana agenttina sopimuksen NHL-seura Minnesota North Starsiin. Minnesotassa Eriksson pelasi viisi kautta, joihin sisältyi yksi kolmen ottelun mittainen visiitti farmijoukkue Oklahoma City Starsiin. Ennen kauden 1982-1983 alkua Andersson myytiin Hartford Whalersiin yhdessä seurakaveri Mark Johnsonin kanssa vastineeksi Jordy Douglasista ja 5. kierroksen varausvuorosta vuoden 1984 draftissa. Whalers myi Anderssonin saman tien eteenpäin New York Rangersiin saaden vastineeksi puolustaja Ed Hospodarin. Rangersissa Andersson pelasi kaksi kautta ja palasi sitten takaisin Färjestadiin vielä kahdeksi kaudeksi. Uransa hän lopetti keväällä 1986. Seitsemän NHL-kauden saldoksi tuli 456 ottelua, 72 maalia, 175 tehopistettä ja 78 jäähyminuuttia. Kevään pudotuspeleissä Andersson esiintyi viidellä kaudella pelaten 50 ottelua tehoin 4+11. Jäähyjä hänelle puhallettin näissä vain neljä minuuttia. ==Lähteet== Luokka:Ruotsalaiset jääkiekkoilijat Luokka:Vuonna 1951 syntyneet Luokka:Elävät henkilöt
Rob Wilson

Rob Wilson (s. 18. heinäkuuta 1968 Toronto, Ontario, Kanada) on kanadalais- brittiläinen jääkiekkovalmentaja ja entinen jääkiekkoilija. Hän toimii kaudella 2021–2022 OHL-seura Peterborough Petesin päävalmentajana. Aikaisemmin Wilson on valmentanut Saksan DEL-liigassa Straubing Tigersia kaudella 2014–2015 ja Nürnberg Ice Tigersia vuosina 2015–2018, Italian Serie A:ssa Ritten Sportia vuosina 2015–2018 sekä Britannian Elite Ice Hockey Leaguessa Newcastle Vipersia vuosina 2005–2010. Wilson pelasi mittavan uran kotimaassaan sekä Britannian maajoukkueessa. Hän on Pittsburgh Penguinsin 235. varaus vuodelta 1986. Wilson valittiin vuonna 2011 British Ice Hockey Hall of Famen jäseneksi. == Lähteet == Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Brittiläiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1968 syntyneet Luokka:Elävät henkilöt
Vladimir Kovaljov

Vladimir Nikolajevitš Kovaljov (; s. 2. helmikuuta 1953) on taitoluistelija, joka edusti Neuvostoliittoa miesten yksinluistelussa. Hän voitti Euroopan- mestaruuden 1975 ja maailmanmestaruuden 1977 ja 1979. Hän sai hopeamitalin Innsbruckin olympialaisissa 1976, mutta vuonna 1980 hän oli pakollisten kuvioiden jälkeen viidentenä ja keskeytti. Myöhemmin Kovaljovin uraa on käytetty esimerkkinä taitoluistelun politisoitumisesta ja siitä, miten itäblokin tuomarit antoivat aina parhaat pisteet neuvostoliittolaisille urheilijoille. == Lähteet == Luokka:Venäläiset taitoluistelijat Luokka:Neuvostoliittolaiset taitoluistelijat Luokka:Neuvostoliittolaiset olympiamitalistit Luokka:Vuonna 1953 syntyneet Luokka:Elävät henkilöt
Ruusuturrinappi

Ruusuturrinappi (Iliamna remota) on malvakasvien (Malvaceae) heimoon ja turrinappien (Iliamna) sukuun kuuluva kasvilaji. Ruusuturrinapin mättäinä kasvavat varret ovat kasvutavaltaan pystyjä ja voivat kasvaa 120–180 senttimetriä korkeiksi. Lehdet ovat seitsemänliuskaisia, hieman vaahteroiden lehtiä muistuttavia ja halkaisijaltaan enintään 15 cm. Kukat kehittyvät tähkämäisiin kukintoihin. Kukat ovat viisiterälehtisiä ja halkaisijaltaan enintään 6,5 cm muistuttaen ulkonäöltään malvojen kukkia. Kukat ovat yleisväritykseltään vaaleanpunertavia tai sinertävänpunertavia, mutta keskustasta lähes valkoisia. Ruusuturrinappi kukkii alkukesällä ja kukinnan jälkeen kehittyvät palkoja muistuttavat hedelmät. Ruusuturrinappi on löydetty ensimmäisen kerran vuonna 1872 Langham Islandilta, joka on soraikkoinen saari Kankakeejoessa lähellä Altorfia Illinois'ssa. Ruusuturrinappi kasvaa yhä tuolla paikalla, eikä sen tunneta kasvavan luontaisena missään muualla maailmassa. Niinpä ruusuturrinappi on yksi harvinaisimmista Amerikan luontaisista kasvilajeista. Ruusuturrinappia voi kasvattaa koristekasvina, mutta sitä on hyvin hankalaa löytää mistään myytävänä. Ruusuturrinappi kasvaa helposti keskiravinteisessa, keskikosteassa ja hyvin vettä läpäisevässä maaperässä täydessä auringon valossa tai puolivarjossa. == Lähteet == * Missouri Botanical Garden: Iliamna remota == Aiheesta muualla == * Suomen Lajitietokeskus: Ruusuturrinappi (Iliamna remota) * Integrated Taxonomic Information System (ITIS): Iliamna remota * Global Biodiversity Information Facility (GBIF): Iliamna remota * Flora of North America: Iliamna remota Luokka:Malvakasvit
Alessandro Cattelan

Alessandro Cattelan (s. 11. toukokuuta 1980 Tortona) on italialainen televisio- ja radiojuontaja. Cattelan juonsi Eurovision laulukilpailun 2022 Laura Pausinin ja Mikan kanssa. == Lähteet == Luokka:Vuonna 1980 syntyneet Luokka:Elävät henkilöt Luokka:Italialaiset henkilöt
Lännenhirssi

Lännenhirssi eli luutahirssi (Panicum virgatum) on monivuotinen hirssien suvun heinälaji, joka on kotoisin Pohjois-Amerikasta. Lajia esiintyy lähes koko Yhdysvalloissa, Kanadassa, Meksikossa ja Kuubassa. Se kasvaa myös tulokaslajina Brasiliassa sekä muutamissa Euroopan ja Aasian maissa. == Lähteet == == Aiheesta muualla == * Suomen Lajitietokeskus: Lännenhirssi – Panicum virgatum Luokka:Hirssit
Mammuttiheinä

Mammuttiheinä (Miscanthus sacchariflorus, lajinimen mukaan "sokeriruo'onkukkainen") on monivuotinen isokokoinen norsunheinien suvun heinälaji, joka on kotoisin Itä-Aasiasta. Lajia esiintyy Kiinan itäosassa, Koreassa, Japanissa ja Venäjän Kaukoidässä lauhkealla vyöhykkeellä. Se kasvaa lisäksi tulokaslajina joissain Euroopan maissa, Yhdysvalloissa ja Kanadassa. Mammuttiheinää viljellään myös koristeheinänä. == Lähteet == == Aiheesta muualla == * Suomen Lajitietokeskus: Mammuttiheinä – Miscanthus sacchariflorus * Kassu – Kasvien suomenkieliset nimet: Mammuttiheinä (Miscanthus sacchariflorus) * UniProt: Taxonomy - Miscanthus sacchariflorus * Flora of China: Miscanthus sacchariflorus * Global Biodiversity Information Facility (GBIF): Miscanthus sacchariflorus Luokka:Norsunheinät
John Beresford

John Graham Hope Horsley de la Poer Beresford, 5. Deciesin paroni (5. joulukuuta 1866 - 31\. tammikuuta 1944), oli angloirlantilainen upseeri, virkamies ja poolonpelaaja. Beresford opiskeli Etonissa, mutta hän liittyi armeijaan vuonna 1887, jossa hän palveli Kuninkaallisissa husaarijoukoissa Afrikassa vuoteen 1910 saakka ja hänet ylennettiin uransa aikana everstiksi. Vuonna 1910 hän peri Deciesin paronin arvonimen ja hän toimi Yhdistyneen kuningaskunnan ylähuoneen jäsenenä vuosina 1912–1944. Beresford osallistui poolon sekajoukkueen mukana vuoden 1900 Pariisin olympialaisiin, missä hänen joukkueensa voitti kultaa. ==Lähteet== Luokka:Vuonna 1866 syntyneet Luokka:Vuonna 1944 kuolleet Luokka:Brittiläiset sotilaat Luokka:Brittiläiset poolonpelaajat Luokka:Brittiläiset olympiavoittajat Luokka:Brittiläiset paronit
Juolahirssi

Juolahirssi (Panicum repens) on monivuotinen hirssien suvun heinälaji, joka on kotoisin vanhan maailman trooppisilta ja subtrooppisilta alueilta. Lajia esiintyy Afrikassa, Etelä-Euroopassa, Aasian eteläosissa ja Australiassa sekä lisäksi tulokaslajina Amerikassa. Heinä kasvaa enintään metrin korkuiseksi. Se leviää tehokkaasti pitkien maarönsyjen avulla samalla tavalla kuin juolavehnä. Juolahirssi on viljelysmailla vaikeasti hävitettävä rikkakasvi. == Lähteet == == Aiheesta muualla == *Finto, Kassu – Kasvien suomenkieliset nimet: Juolahirssi (Panicum repens) *Global Biodiversity Information Facility (GBIF): Panicum repens *ITIS: Panicum repens *Flora of China: Panicum repens *UniProt: Taxonomy - Panicum repens (Torpedo grass) *Centre for Agriculture and Biosciences International (CABI): Panicum repens, (torpedo grass) Luokka:Heinäkasvit
Foxhall P. Keene

Foxhall Parker Keene (18. joulukuuta 1867 - 25\. syyskuuta 1941) oli yhdysvaltalainen hevostenkasvattaja ja poolonpelaaja. Keene osallistui poolon sekajoukkueessa vuoden 1900 Pariisin olympialaisiin, joissa hänen joukkueensa voitti kultaa. Keene eli viimeiset vuotensa köyhyydessä ja hän kuoli Kanadan Quebecin alueella 25. syyskuuta 1941. Kuolemansa jälkeen hänet kiinnitettiin Museum of Polo and Hall of Famen kunniagalleriaan vuonna 1992. ==Lähteet== ==Aiheesta muualla== Luokka:Vuonna 1867 syntyneet Luokka:Vuonna 1941 kuolleet Luokka:Yhdysvaltalaiset poolonpelaajat Luokka:Yhdysvaltalaiset olympiavoittajat
Frank MacKey

Frank Jay MacKey (20. maaliskuuta 1852 – 24. helmikuuta 1927) oli yhdysvaltalainen poolonpelaaja. MacKey osallistui poolon sekajoukkueessa vuoden 1900 Pariisin olympialaisiin, joissa hänen joukkueensa voitti kultaa. ==Lähteet== Luokka:Vuonna 1852 syntyneet Luokka:Vuonna 1927 kuolleet Luokka:Yhdysvaltalaiset poolonpelaajat Luokka:Yhdysvaltalaiset olympiavoittajat
KyivNotKiev

KyivNotKiev on Ukrainan ulkoministeriön aloittama internet-kampanja. Sen tavoitteena on edistää Kyiv-translitteraation käyttöä Kiev-translitteraation sijaan etupäässä englanninkielisessä mediassa. Jälkimmäinen on Ukrainan pääkaupungin venäjänkielisen nimen muoto ja Ukrainan tavoite on lisätä nimenomaan kotoperäisen Kyiv-muodon käyttöä. Kampanja sai alkunsa vuonna 2018. Yhtenä KyivNotKiev-kampanjan tavoitteena on myös Ukrainan englanninkielisen the Ukraine -muodon virheellisyyden ja loukkaavuuden esille tuominen. Englannin kielessä ei normaalisti käytetä määräistä artikkelia itsenäisten valtioiden nimien edellä, toisin kuin epäitsenäisiin alueisiin viitattaessa. Muotoa the Ukraine ovat silti aiemmin käyttäneet ainakin Yhdysvaltain presidentit Barack Obama ja Donald Trump. Kiovan nimen lisäksi kampanja on pyrkinyt edistämään muidenkin Ukrainan kaupunkien ukrainalaisten nimien käyttöä ulkomailla. Näihin lukeutuvat Lviv, Harkova, Odessa ja Mykolajiv. == Taustaa == Kiovan nimi on ukrainaksi Київ (Kyjiv eli Kyiv) ja venäjäksi Киев (Kijev eli Kiev). Ukrainan ja Venäjän välien kiristyttyä Ukrainassa on pyritty eroon venäjän kielen käytöstä julkisissa sekä kansainvälisissä yhteyksissä. Ukrainassa pyritään edistämään ukrainan kielen käyttöä venäjän sijaan. Ukraina on maan ainoa virallinen kieli, ja Kiev-muodon käyttö nähdään venäjän kielen käyttönä. Kiev-muoto on myös ollut yleisessä käytössä Ukrainan venäläistämisaikoina, jotka alkoivat maan ollessa osa Venäjän keisarikuntaa ja jatkuivat myös Neuvostoliiton aikana. == Käytäntö == Yhdysvallat ilmoitti ottavansa Kyiv-muodon käyttöön virallisissa yhteyksissä heinäkuussa 2019. Translitterointi virallistettiin Yhdysvalloissa jo vuonna 2006. Englanninkielinen Wikipedia otti Kyiv-muodon käyttöön syyskuussa 2020. Kyiv- muodon ovat ottaneet käyttöön myös muiden muassa BBC, The Economist, Financial Times, The Telegraph, Associated Press, The Washington Post, The Wall Street Journal ja The New York Times. == Lähteet == Luokka:Internet-ilmiöt Luokka:Kiova Luokka:Ukrainan ulkopolitiikka
George H. W. Bushin hallitus

George H. W. Bushin hallitus () oli vallassa George H. W. Bushin presidenttikaudella 1989–1993. == Ministerit == Virka Viranhaltija Virassa Kuva Presidentti George H. W. Bush 1989–1993 Varapresidentti Dan Quayle 1989–1993 Ulkoministeri James Baker 1989–1992 Lawrence Eagleburger 1992–1993 Valtiovarainministeri Nicholas F. Brady 1989–1993 Puolustusministeri Dick Cheney 1989–1993 Oikeusministeri Dick Thornburgh 1989–1991 William Barr 1991–1993 Sisäministeri Manuel Lujan 1989–1993 Maatalousministeri Clayton Yeutter 1989–1991 Edward Rell Madigan 1991–1993 Kauppaministeri Robert Mosbacher 1989–1992 Barbara Franklin 1992–1993 Työministeri Elizabeth Dole 1989–1990 Lynn Morley Martin 1990–1993 Terveysministeri Louis Wade Sullivan 1989–1993 Opetusministeri Lauro Cavazos 1989–1990 Lamar Alexander 1990–1993 Asunto- ja kaupunkikehityksen ministeri Jack Kemp 1989–1993 Liikenneministeri Samuel K. Skinner 1989–1991 Andrew Card 1991–1993 Energiaministeri James D. Watkins 1989–1993 80px Veteraaniasiainministeri Ed Derwinski 1989–1993 Valkoisen talon kansliapäällikkö John H. Sununu 1989–1991 Samuel K. Skinner 1991–1992 James Baker 1992–1993 Ympäristönsuojeluviraston pääjohtaja William K. Reilly 1989–1993 Valkoisen talon budjettijohtaja Richard Darman 1989–1993 Kansallisen huumausaineiden sääntelyviraston johtaja William Bennett 1989–1991 Bob Martinez 1991–1993 == Aiheesta muualla == * Bush, George H. W.
Antti Niska

Antti Eemeli Niska (5. marraskuuta 1912 Kalajoki – 23. marraskuuta 1985 Ylivieska) oli suomalainen yrittäjä ja yritysjohtaja, joka sai teollisuusneuvoksen arvonimen. Niskan isä oli maanviljelijä, autoilija Antti Niska ja puoliso vuodesta 1937 Anna Amanda Karjalainen. Niska kävi neljä vuotta kansakoulua ja työskenteli sitten maanviljelijänä. Jatkosotaan osallistuttuaan hän ryhtyi maatilan pidon ohella ajamaan taksia ja hankki kuorma-autoja maidon meijeriin kuljetusta varten. Vuonna 1965 Niska perusti Vieskan Maansiirto -yhtiön ja 1968 Vieskan Konepaja -yhtiön, joista tuli vuonna 1970 Vieskama Oy. Siihen liitettiin myös betoniasema ja saha ja höyläämö. Yhtiössä työskenteli 1970-luvun alkuvuosina 300 henkilöä ja se laajensi toimintaansa Ylivieskasta myös Oulaisiin. Odotukset menestyksestä katkaisi kuitenkin konkurssi jo alkuvuonna 1977. Niska oli saanut teollisuusneuvoksen arvonimen vain kolme vuotta aiemmin, vuonna 1974. ==Lähteet== Luokka:Suomalaiset maanviljelijät Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1912 syntyneet Luokka:Vuonna 1985 kuolleet
Davidinvaahtera

Davidinvaahtera (Acer davidii) on vaahteroiden (Acer) sukuun kuuluva kasvilaji. Se on kausivihanta puu, joka voi kasvaa 9–15 metriä korkeaksi. Lehdet sijaitsevat vastakkaisesti ja ovat 7,5–18 cm pitkiä, 4–10 cm leveitä, epäsäännöllisesti hammaslaitaisia sekä kirkkaanvihreitä. Nuorissa puissa lähes kaikki lehdet ovat kolmiliuskaisia, mutta aikuisvaiheen puissa liuskattomia. Syksyisin lehdet muuttuvat kullankeltaisiksi tai osittain punertavanoransseiksi. Kukat ovat pieniä sekä kellertäviä ja ne sijaitsevat 5–7,5 cm pitkissä sekä nuokkuvissa kukinnoissa. Emikukinnot ovat hedekukintoja pidempiä. Hedelmissä on noin 3 cm pitkät lenninsiivet. Davidinvaahtera kasvaa luontaisena Kiinan keskiosissa, mutta sitä kasvatetaan myös koristekasvina. Koristekasvina siitä kasvatetaan tosin vain erilaisia jalostettuja lajikkeita, joista tavallisimpia ovat 'Ernest Wilson' ja 'George Forrest'. Davidinvaahtera on nimetty lajin Kiinasta vuonna 1869 löytäneen jesuiittapapin Jean Pierre Armand Davidin mukaan. == Lähteet == * Oregon State University: Landscape Plants: Acer davidii === Viitteet === == Aiheesta muualla == * iNaturalist: Acer davidii * Trees and Shrubs Online: Acer davidii * Global Biodiversity Information Facility (GBIF): Acer davidii * Flora of China: Acer davidii Luokka:Vaahterat Luokka:Puut
Sade (Nopsajalan albumi)

Sade on Nopsajalan kuudes pitkäsoitto, joka julkaistiin 16. lokakuuta 2020. == Kappaleet == # # # # # # # # # # # # Lähde: == Lähteet == Luokka:Nopsajalan albumit Luokka:Vuoden 2020 albumit
Hum Tumhare Hain Sanam

Hum Tumhare Hain Sanam (; suomeksi ”Olen sinun, rakkaani”) on vuonna 2002 ensi-iltansa saanut intialainen hindinkielinen romanttinen draamaelokuva, jonka on ohjannut K. S. Adhiyaman. Se on hänen ensimmäinen hindinkielinen elokuvansa ja hänen oman tamilielokuvansa Thotta Chinungi (1995) uudelleenfilmatisointi. Elokuvan pääosissa nähdään Shah Rukh Khan, Madhuri Dixit ja Salman Khan sekä Aishwarya Rai tekee vierasesiintymisen. Sen tekeminen kesti kuusi vuotta, ja tuotantoon liittyvien ongelmien vuoksi kuvausten välillä oli valtavia sapattivapaita. Elokuvan oikeudet omistaa Shah Rukh Khanin Red Chillies Entertainment. == Juoni == Gopalin autuas avioliitto Radhan kanssa häiriintyy tämän läheisestä suhteesta ystävänsä, laulaja Surajin, kanssa. Mustasukkaisuuden riivaama Gopal hylkää Radhan. == Näyttelijät == == Soundtrack == == Vastaanotto == Box Office India julisti Hum Tumhare Hain Sanamin 348 miljoonan rupian tuotollaan ”keskinkertaiseksi”. == Arviot == *Radio Times: *Sify: *BBC: *Bollywood Hungama: == Lähteet == == Aiheesta muualla == * * Luokka:Vuoden 2002 intialaiset elokuvat Luokka:Intialaiset romanttiset elokuvat Luokka:Intialaiset draamaelokuvat Luokka:Intialaiset uudelleenfilmatisoinnit Luokka:Hindinkieliset elokuvat
Pitkälampi

Pitkälampi voi tarkoittaa seuraavia: * Pitkälampi, lampi Heinolan Ahvenistossa * Pitkälampi, lampi Heinolan Myllykylässä * Pitkälampi, lampi Hirvensalmen Kerolla * Pitkälampi, lampi Hirvensalmen Merrasmäellä * Pitkälampi, lampi Hirvensalmen Pöyryssä * Pitkälampi, lampi Ikaalisissa * Pitkälampi, lampi Kangasniemellä * Pitkälampi, lampi Kannonkoskella * Pitkälampi, lampi Keuruun Huhkonperällä * Pitkälampi, lampi Keuruun Pyörkkilänperällä * Pitkälampi, järvi Kontiolahden kuntakeskuksen itäpuolella * Pitkälampi, lampi Kouvolan Ansalahdessa * Pitkälampi, lampi Kouvolan Hiilloksensalmella * Pitkälampi, eteläisempi lampi Kouvolan Kuismassa * Pitkälampi, pohjoisempi lampi Kouvolan Kuismassa * Pitkälampi, lampi Kouvolan Rasilla * Pitkälampi, lampi Kouvolan Tirvassa * Pitkälampi, lampi Kouvolan Uudessakylässä * Pitkälampi, lampi Mikkelin Kolonkylässä * Pitkälampi, lampi Mikkelin Nykäsenkylässä * Pitkälampi, lampi Mäntyharjun Vekaranjärvellä * Pitkälampi, lampi Mäntyharjun Haimissa * Pitkälampi, lampi Mäntyharjun Kinnissä * Pitkälampi, lampi Mäntyharjun Nuolniemessä * Pitkälampi, eteläisempi lampi Mäntyharjussa Repoveden kansallispuistossa * Pitkälampi, pohjoisempi lampi Mäntyharjussa Repoveden kansallispuistossa * Pitkälampi, lampi Mäntyharjun Voikoskella * Pitkälampi, lampi Pertunmaalla * Pitkälampi, lampi Saarijärven Lehtolassa * Pitkälampi, lampi Vesannolla * Pitkälampi, lampi Viitasaarella * Pitkälampi, lampi Äänekoskella * Ala-Pitkälampi, lampi Kouvolassa * Ylä-Pitkälampi, lampi Kouvolassa. == Katso myös == * Pitkälammi
Kevät (Lasten hautausmaan albumi)

Kevät on suomalaisen rockyhtyeen Lasten hautausmaan viides studioalbumi, joka julkaistiin 11. helmikuuta 2022 Svart Recordsin kautta. == Kappaleet == # # # # # # # # # == Arvostelut == * Imperiumi: 8½/10Levyarvostelu: Lasten Hautausmaa - Kevät Viitattu 21.2.2022. * Kaaoszine: Kun on aika jättää talvi taakse – arvostelussa Lasten Hautausmaan Kevät Viitattu 21.2.2022. * Noise.fi: Lasten Hautausmaa : Kevät – “Sinivalkoisten sävelten jäljillä” Viitattu 21.2.2022. * Soundi: Levyarvio: Lasten Hautausmaalle koitti kevät – Viides albumi on vakaata ja vinoa havainnointia Viitattu 21.2.2022. == Lähteet == Luokka:Lasten hautausmaan albumit Luokka:Vuoden 2022 albumit
Toinen mies (elokuva)

Toinen mies on suomalainen draama- ja jännityselokuva, joka sai ensi-iltansa huhtikuussa 2022. Elokuvan on ohjannut ja käsikirjoittanut Tony Heino. Elokuvaa kuvattiin Lappajärvellä, Alajärvellä ja Helsingissä. == Juoni == Ylempää keskiluokkaa edustavat Tommi ja Jaana ovat ajautumassa parisuhdekriisiin kahdeksan vuoden avoliiton jälkeen. Mies haluaisi naimisiin, mutta nainen väistää aihetta, on jatkuvasti matkoilla ulkomailla eikä halua pitää yhteyttä edes puhelimitse. Tommi alkaa epäillä Jaanaa uskottomuudesta, ja epäilyt kasvavat lähes vainoharhaiseksi pakkomielteeksi. == Rooleissa == == Tuotanto == Kuvauspaikkoina toimineiden Lappajärven ja Alajärven kunnat rahoittivat elokuvaa kumpikin 6 700 eurolla, ja kunnanjohtajat Sami Alasara ja Vesa Koivunen näyttelevät elokuvassa pienet roolit. Myös Vimpeliltä haettiin samansuuruista summaa, mutta kunta ei lähtenyt mukaan rahoitukseen eikä siellä siksi tehty kuvauksia. Suomen elokuvasäätiöltä hankkeeseen ei haettu tukea. == Vastaanotto == Episodi Hannu Liekso HS, AL, SK Pertti Avola Kulttuuritähdet Marko Kilpilampi Filminurkka Sanoma-konsernin lehdissä Pertti Avola moittii Toista miestä vertaamalla sitä Claude Chabrolin porvarillisiin perhedraamoihin: ”Ero on siinä, että kun Chabrol pääsi aihepiirissä syvälle ihon alle, luotaa Heino korkeintaan puolen millin syvyyteen.” Avolan mielestä elokuva etenee vetämättömästi ja muistuttaa teknisessä vaatimattomuudessaan entisajan huonoa tv-elokuvaa. Hänestä tarina kyselee koko ajan mitä tapahtuu eikä sitä miksi näin tapahtuu: ”Kysymyksenasettelun pulma korostuu elokuvan loppuratkaisussa, jossa rakennetaan pelkän yllätyksen varaan, eikä lainkaan pohjusteta, saati pohdita sitä, miksi yksi päähenkilöistä on vuosien ajan toiminut kuten on. Tämän kautta Toisen miehen naiskuva on myös hieman epäilyttävä.” Valopilkkuna Avola näkee Heikki Kinnusen rennon psykiatrihahmon. Episodi-lehden toimittaja Hannu Liekso kritisoi erityisesti elokuvan käsikirjoitusta ja teknistä toteutusta. Kriitikko Marko Kilpilampi kirjoitti Kulttuuritähdet-sivustolla, etteivät tutut näyttelijät pelasta tätä elokuvaa vaikka parhaansa tekevätkin. Hänestä keskeneräinen käsikirjoitus ei lainkaan toimi siinä, missä TV 1:llä vähän aiemmin nähty samoja teemoja käsittelevä minisarja Mieheni vaimo onnistuu täydellisesti. Filminurkka arvioi, että ”paremmalla toteutuksella tästä olisi voinut kehkeytyä ihan kelpo leffa.” Järviseudun Sanomat antoi elokuvalle positiivisen arvion pitäen sitä hyvänä esikoisohjauksena. Avausviikonloppuna elokuva keräsi viidessä salissa 69 katsojaa. Elokuvateatterilevityksessä se keräsi kaiken kaikkiaan 214 katsojaa. Suoratoistopalvelu SF Anytimessä elokuva sen sijaan nousi välittömästi julkaisunsa jälkeen katsotuimmaksi kotimaiseksi elokuvaksi. == Lähteet == Luokka:Vuoden 2022 suomalaiset elokuvat Luokka:Suomalaiset draamaelokuvat Luokka:Suomalaiset jännityselokuvat Luokka:Suomalaiset independent-elokuvat
Osmo Tuomi

Osmo Onni Tuomi (20. elokuuta 1937 Pori – 19. maaliskuuta 2011 Tammisaari) oli suomalainen kommodori ja kansainvälisen politiikan tutkija. Tuomi valmistui Merisotakoulusta 1959, jonka jälkeen hän palveli Merivoimien aluksilla ja vuodesta 1965 lähtien esikunnan taisteluvälineosastolla. Vuonna 1969 Tuomi suoritti Ruotsin sotakorkeakoulun merisotalinjan kurssin ja toimi 1970-luvulla tykkiveneen päällikkönä sekä miinalaivueen komentajana. Vuosina 1980–1985 Tuomi oli merivoimien yleisesikuntaosaston päällikkönä. Erottuaan merivoimien palveluksesta hän työskenteli Oy Veho Ab:n aseosaston päällikkönä. Vuonna 1993 Tuomi ylennettiin reservissä kommodoriksi.Vem och vad 2010, s. 775. Helsingfors 2010. ISBN 978-951-50-2002-4 Hän opiskeli työn ohessa Helsingin yliopistossa valtiotieteitä ja väitteli tohtoriksi vuonna 1996. Osmo Tuomen isä oli lehtori Onni Tuomi (1906–2004). Hänen isovanhempansa olivat kansanedustajat Onni Tuomi ja Lempi Tuomi. == Teokset == * * * * == Lähteet == Luokka:Suomalaiset upseerit Luokka:Suomalaiset sotahistorioitsijat Luokka:Suomalaiset politiikan tutkijat Luokka:Vuonna 1937 syntyneet Luokka:Vuonna 2011 kuolleet
Christoph Karl Ludwig von Pfeil

Christoph (Christian) Karl Ludwig von Pfeil (20. tammikuuta 1712, Grünstadt, Saksa - 14. helmikuuta 1784) oli saksalainen juristi, salaneuvos, ministeri, kirjailija ja virsirunoilija. Von Pfeil opiskeli Hallen ja Tübingenin yliopistoissa oikeustedettä. 1732 hänet niitettiin lähetystösihteeriksi Regensburgiin, oikeus- ja hallintoneuvokseksi Stuttgartissa ja lopulta hänet nimitettiin salanevokseksi. 1763 hän vetäytyi eläkkeelle omistamaansa kartanoon Crailsheimin lähellä. Preussin hallitsija Frederik Suuri nimitti hänet ministeriksi ja suurlähettilääksi. Keisari Josef II antoi hänelle paronin arvon. von Pfeil oli pietismin ajatusten tukija. Hän kirjoitti ensimmäiset virtensä 1730. Hän oli yksi tuotteliaimmista saksalaissta virsirunoilijoista, hänen painettuja virsiään on noin 950. Hän julkaisi useita virsi- ja runokokelmia, kuten "Lieder von der offenbarten Herrlichkeit und Zukcunft des Herrn, Esslingen", 1741, "Evangelisches Gesangbuch, Memmingen" 1782 ja "Evangelische Glaubens-und Herzens-gesänge", 1783. Hänen virsiään ei ole nykyään juurikaan saksankielisissä virsikirjoissa. Joitakin niistä on kuitenkin käytössä englanninkielisinä käännöksinä. Yksi hänen kirjoittamansa virsi "Wohl einem Haus, da Jesus Christ" vuodelta 1782 on Ruotsin kirkon virsikirjassa. Virren alaotsikkona oli sen ilmestyessä teksti ”Rakastettava kuva perheestä, jossa palvellaan Herraa”. Se on virsi 294 "Välsinga, Herre, alla dem". (Ruots. Johan A. Eklund 1911, Jan Arvid Hellström 1983). Virren suomenkielinen käännös "Nyt siunausta, Herra, suo" on Niilo Rauhalan tekemä 1997. Se on myös Siionin laulut -kirjassa laulu 151. == Lähteet == Luokka: Vuonna 1712 syntyneet Luokka: Vuonna 1784 kuolleet Luokka: Saksalaiset henkilöt Luokka: Saksalaiset virsirunoilijat Luokka:Saksalaiset aateliset
Shazad Latif

Shazad Latif (s. 1988 Lontoo) on brittiläinen näyttelijä, jolla on skotlantilais-pakistanilaisia sukujuuria. Latif tunnetaan muun muassa Netflix- sarjasta Star Trek: Discovery, jossa hän esitti luutnantti Ash Tyleria. Muita rooleja hänellä on ollut televisiosarjoissa Departure, Erikoisjoukkue, Penny Dreadful ja Valkoisia valheita. Latif on näytellyt myös minisarjassa Rakkauden lumo sekä vuoden 2015 elokuvissa The Man Who Knew Infinity ja The Second Best Exotic Marigold Hotel. == Lähteet == Luokka:Brittiläiset näyttelijät Luokka:Vuonna 1988 syntyneet Luokka:Elävät henkilöt
Varašin piiri

Varašin piiri () on hallinnollinen piiri Ukrainan pohjoisosassa Rivnen alueella. Piiri on perustettu Ukrainan aluehallinnon uudistuksen yhteydessä heinäkuussa 2020. Varašin piirin naapurina on pohjoisessa Valko-Venäjän Brestin alue, idässä Sarnyn piiri, etelässä Rivnen piiri ja lännessä Volynian alue (Kamin-Kašyrskyin ja Lutskin piirit). Piirin hallinnollinen keskus on Varaš (aiempi 1977–2016 Kuznetsovsk (); 42 126 as., 2021). Varašin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Rivnen alueen piirien lukumäärän neljään. Varašin piirin pinta-alaksi tuli 3 323,5 neliökilometriä. Ukrainan tilastokeskus arvioi Varašin piirin väkiluvuksi 138 599 (1.1.2021). Kaupunkilaisiksi luokiteltiin 44,9 prosenttia piirin asukkaista (62 253 as.), eli Varašin kaupungin ja kolmen kaupunkityyppisen taajaman väestö. РАЭС. Украина.JPG|Rivnen ydinvoimalan jäähdytystorneja Varašissa. Река Стырь в Кузнецовске летом.JPG| Styrjoki virtaa Varašin kaupungin kautta. ==Lähteet== Luokka:Rivnen alueen piirit
Arno Pötzsch

Arno Pötzsch (23. marraskuuta 1900 Leipzig, Saksa – 19. huhtikuuta 1956 Cuxhaven, Saksa) oli saksalainen evankelinen pappi ja virsirunoilija. Pötzsch aloitti opiskelunsa Bautzenissa valmistuakseen opettajaksi. Hän työskenteli ensimmäisen maailmansodan aikana kranaattitehtaalla ja palveli laivastossa. Sodan päätyttyä hän sai turvapaikan Herrnhutista, työskenteli opettajana ja opiskeli 1925–1927 lähetysseminaarissa. Hän kouluttautui sosiaalityöntekijäksi ja aloitti lopulta vuonna 1930 teologian opinnot Leipzigin yliopiston teologisessa tiedekunnassa. Vuonna 1935 hän valmistui papiksi ja 1938 hänestä tuli laivaston pappi Cuxhavenissa ja Helgolandissa. Hän hautasi kuolleita, hoiti menehtyneitä, tuki haavoittuneita ja vankeja, sekä saattoi teloitettavaksi tuomittuja heidän viimeisellä matkallaan. Hän toimi myös laivaston pappina Haagissa. Hän joutui ristiriitaan vakaumuksensa ja häneltä odotettujen velvollisuuksien välillä. Sodan päätyttyä hän toimi seurakuntapappina Cuxhavenissa. Pötzsch on kirjoittanut muutamia kirjoja sodan aikaisista kokemuksistaan. Hänen kirjoittamiaan runoja ja virsiä on julkaistu useissa saksalaisissa laulukirjoissa. Ruotsin kirkon vuoden 1986 virsikirjassa on yksi hänen kirjoittamansa virsi "Meinem Gott gehört die Welt" vuosilta 1934/1949. Se on virsi 308 "När jag lever har jag dig", (ruots. Anders Frostenson 1977). Ruotsin kirkon virsikirjassa se on Anna-Maija Raittilan kääntämänä "Sinä olet suojani". == Lähteet == Luokka:Saksalaiset papit Luokka:Saksalaiset virsirunoilijat Luokka:Vuonna 1900 syntyneet Luokka:Vuonna 1956 kuolleet
Likolammi (Äänekoski, Keronselkä, eteläinen)

Likolammi on Keski-Suomessa Äänekoskella Viitakylän lähellä sijaitseva lampi. == Maantietoa == Lampi on 440 metriä pitkä, 130 metriä leveä, ja sen pinta-ala on 2,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 33 200 kuutiometriä. Sen keskisyvyys on 1,2 metriä ja suurin syvyys on 2,0 metriä. Sen rantaviivan pituus on 1,0 kilometriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 99,5 metriä mpy. == Lähteet == Luokka:Keiteleen keskiosan alue Luokka:Äänekosken järvet Luokka:Botin luomat artikkelit
Likolammi (Äänekoski, Kertonselkä, pohjoinen)

Likolammi on Keski-Suomessa Äänekoskella Viitakylän lähellä sijaitseva lampi. == Maantietoa == Lampi on 280 metriä pitkä, 150 metriä leveä, ja sen pinta-ala on 2,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 23 500 kuutiometriä. Sen keskisyvyys on 1,0 metriä ja suurin syvyys on 1,7 metriä. Sen rantaviivan pituus on 650 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 99,5 metriä mpy. == Lähteet == Luokka:Keiteleen keskiosan alue Luokka:Äänekosken järvet Luokka:Botin luomat artikkelit